کونراڈ سنگما

کونراڈ کونگکل سنگما ایک بھارتی سیاست دان جو میگھالیہ کی ریاست کے بارہویں اور موجودہ وزیر اعلیٰ ہیں۔ انہوں نے اپنے والد اور سابق وزیر اعلیٰ پورنو سنگما کی وفات کے بعد سنہ 2016ء میں نیشنل پیپلز پارٹی (این پی پی) کی صدارت سنبھالی۔ وہ لوک سبھا حلقے تورا سے پارلیمان کے رکن (2016ء - 2018ء) بھی تھے۔

کونراڈ میگھالیہ کی آٹھویں قانون ساز اسمبلی میں این پی پی کی حلقہ سیلسیلا سے نمائندگی کر رہے تھے اور سابق قائد حزب اختلاف بھی تھے۔ پہلے سنہ 2008ء میں کونراڈ سنگما میگھالیہ کے نوجوان ترین وزیر خزانہ بنے تھے۔

ابتدائی زندگی اور تعلیم 
کونراڈ سنگما 27 جنوری 1978ء کو مغربی گارو ہلز ضلع کے ایک قصبے تورا میں پیدا ہوئے تھے۔ ان کے والد آنجہانی پورنو سنگما میگھالیہ کے سابق وزیر اعلیٰ اور لوک سبھا کے اسپیکر تھے اور والدہ سورادنٰی گھریلو خاتون۔ ان کے بڑے بھائی جیمس اور چھوٹی بہن اگاتھا این پی ہی کے سیاست دان ہیں، ایک دوسری بہن کرسٹی بھی ہے، جو سیاست سے بالکل دور رہتی ہے۔ کونراڈ دہلی میں بڑے ہوئے اور وہاں سینٹ کولمبا اسکول سے پڑھے تھے۔ انہوں نے وارٹن اسکول آف دی یونیورسٹی آف پنسلوانیا سے entrepreneurial management میں بی بی اے کی ڈگری حاصل کی اور اس کے بعد ایمپریل کالج لندن سے مالیات میں ایم بی اے کیا۔

نجی زندگی 
کونراڈ سنگما نے 29 مئی 2009ء کو ایک پیشہ ور ڈاکٹر مہتاب چنڈی سے شادی کی تھی، ان کی دو بیٹیاں ہیں: امارا (پیدائش 2011ء) اور ایک دوسری (پیدائش 2017ء)۔

سماجی کام 
سیاست کے علاوہ کونراڈ سماجی کاموں میں بھی حصہ لیتے ہیں۔ وہ پی اے سنگما فاؤنڈیشن کے صدر ہیں، اس ادارے کا مقصد تعلیم و ماحول کی بہتری کرنا ہے۔ یہ ادارہ میگھالیہ کے دیہی علاقوں میں چار کالج بھی چلا رہا ہے۔ وہ اس وقت میگھالیہ کرکٹ ایسوسی ایشن اور اسپورٹس اکیڈمی کے صدر بھی ہیں۔

حوالہ جات 

1978ء کی پیدائشیں
بقید حیات شخصیات
سولہویں لوک سبھا کے اراکین
وارٹن اسکول آف یونیورسٹی آف پنسلوانیا کے فضلا
میگھالیہ سے لوک سبھا کے ارکان
میگھالیہ قانون ساز اسمبلی کے ارکان
میگھالیہ کے سیاست دان
ویکی ڈیٹا سے مطابقت رکھنے والی مختصر تفصیل
امپیریل کالج لندن کے فضلا